CELEX: 22010D0056
Language: sl
Date: 2010-04-30 00:00:00
Title: Sklep Skupnega odbora EGP št. 56/2010 z dne 30. aprila 2010 o spremembi Priloge XXII (Pravo družb) k Sporazumu EGP

15.7.2010   
            
            
               SL
            
            
               Uradni list Evropske unije
            
            
               L 181/24
            
         SKLEP SKUPNEGA ODBORA EGP
   št. 56/2010
   z dne 30. aprila 2010
   o spremembi Priloge XXII (Pravo družb) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XXII k Sporazumu je bila spremenjena s Sklepom Skupnega odbora EGP št. 37/2010 z dne 12. marca 2010 (1).
            
         
               (2)
            
            
               Direktivo 2009/101/ES Evropskega parlamenta in Sveta z dne 16. septembra 2009 o uskladitvi zaščitnih ukrepov za varovanje interesov družbenikov in tretjih oseb, ki jih države članice zahtevajo od gospodarskih družb v skladu z drugim pododstavkom člena 48 Pogodbe, zato da se oblikujejo zaščitni ukrepi z enakim učinkom v vsej Skupnosti (kodificirana različica) (2), je treba vključiti v Sporazum.
            
         
               (3)
            
            
               Direktivo 2009/102/ES Evropskega parlamenta in Sveta z dne 16. septembra 2009 na področju prava družb o družbah z omejeno odgovornostjo z enim družbenikom (kodificirana različica) (3) je treba vključiti v Sporazum.
            
         
               (4)
            
            
               Direktiva 2009/101/ES razveljavlja Prvo direktivo Sveta 68/151/EGS (4), ki je vključena v Sporazum in jo je zato treba v okviru Sporazuma razveljaviti.
            
         
               (5)
            
            
               Direktiva 2009/102/ES razveljavlja Dvanajsto direktivo Sveta na področju prava družb 89/667/EGS (5), ki je vključena v Sporazum in jo je zato treba v okviru Sporazuma razveljaviti –
            
         SKLENIL:
   Člen 1
   Priloga XXII k Sporazumu se spremeni:
   
               1.
            
            
               Besedilo točke 1 (Prva direktiva Sveta 68/151/EGS) se nadomesti z naslednjim:
               „32009 L 0101: Direktiva 2009/101/ES Evropskega parlamenta in Sveta z dne 16. septembra 2009 o uskladitvi zaščitnih ukrepov za varovanje interesov družbenikov in tretjih oseb, ki jih države članice zahtevajo od gospodarskih družb v skladu z drugim pododstavkom člena 48 Pogodbe, zato da se oblikujejo zaščitni ukrepi z enakim učinkom v vsej Skupnosti (kodificirana različica) (UL L 258, 1.10.2009, str. 11).
               V tem sporazumu veljajo določbe Direktive z naslednjo prilagoditvijo:
               V členu 1 se doda naslednje:
               
                           ‚—
                        
                        
                           Islandija:
                           hlutafélag, einkahlutafélag, samlagsfélag;
                        
                     
                           —
                        
                        
                           Lihtenštajn:
                           die Aktiengesellschaft, die Gesellschaft mit beschränkter Haftung, die Kommandit-aktiengesellschaft;
                        
                     
                           —
                        
                        
                           Norveška:
                           aksjeselskap, allmennaksjeselskap.‘ “;
                        
                     
         
               2.
            
            
               Besedilo točke 9 (Dvanajsta direktiva Sveta 89/667/EGS) se nadomesti z naslednjim:
               „32009 L 0102: Direktiva 2009/102/ES Evropskega parlamenta in Sveta z dne 16. septembra 2009 na področju prava družb o družbah z omejeno odgovornostjo z enim družbenikom (kodificirana različica) (UL L 258, 1.10.2009, str. 20).
               V tem sporazumu veljajo določbe Direktive z naslednjo prilagoditvijo:
               V Prilogi I se doda naslednje:
               
                           ‚—
                        
                        
                           Islandija:
                           einkahlutafélag;
                        
                     
                           —
                        
                        
                           Lihtenštajn:
                           die Gesellschaft mit beschränkter Haftung;
                        
                     
                           —
                        
                        
                           Norveška:
                           aksjeselskap.‘ “.
                        
                     
         Člen 2
   Besedili direktiv 2009/101/ES in 2009/102/ES v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
   Člen 3
   Ta sklep začne veljati 1. maja 2010 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (6).
   Člen 4
   Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
   
      V Bruslju, 30. aprila 2010
      
         
            Za Skupni odbor EGP
         
         
            Predsednik
         
         Alan SEATTER
      
   
   
      (1)  UL L 143, 10.6.2010, str. 33.
   
      (2)  UL L 258, 1.10.2009, str. 11.
   
      (3)  UL L 258, 1.10.2009, str. 20.
   
      (4)  UL L 65, 14.3.1968, str. 8.
   
      (5)  UL L 395, 30.12.1989, str. 40.
   
      (6)  Navedena ni nobena ustavna zahteva.